title: Cinneadh (AE) 2022/453 ón gCoimisiún an 15 Márta 2022 lena leasaítear an Iarscríbhinn a ghabhann leis an gComhaontú Airgeadaíochta idir an tAontas Eorpach agus Stát Chathair na Vatacáine

text:
                  21.3.2022

                  GA

                  Iris Oifigiúil an Aontais Eorpaigh

                  L 92/5

         CINNEADH (AE) 2022/453 ÓN gCOIMISIÚN
         an 15 Márta 2022
         lena leasaítear an Iarscríbhinn a ghabhann leis an gComhaontú Airgeadaíochta idir an tAontas Eorpach agus Stát Chathair na Vatacáine
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Chomhaontú Airgeadaíochta an 17 Nollaig 2009 idir an tAontas Eorpach agus Stát Chathair na Vatacáine (1), agus go háirithe Airteagal 8(3) de,
         De bharr an mhéid seo a leanas:

                     (1)

                     Tháinig an Comhaontú Airgeadaíochta idir an tAontas agus an Vatacáin (“an Comhaontú”) i bhfeidhm an 1 Eanáir 2010.

                     (2)

                     Ceanglaítear le hAirteagal 8(1) den Chomhaontú ar an Vatacáin gníomhartha dlí agus rialacha de chuid an Aontais maidir le nótaí bainc agus boinn euro, cosc ar sciúradh airgid, cosc ar chalaois agus ar ghóchumadh modhanna íocaíochta airgid agus neamhairgid a chur chun feidhme; boinn agus dearbháin agus ceanglais tuairiscithe staidrimh. Liostaítear na gníomhartha agus na rialacha sin san Iarscríbhinn a ghabhann leis an gComhaontú Airgeadaíochta.

                     (3)

                     Ba cheart don Choimisiún an Iarscríbhinn a ghabhann leis an gComhaontú Airgeadaíochta a leasú gach bliain chun gníomhartha agus rialacha dlí ábhartha nua de chuid an Aontais agus na leasuithe ar na gníomhartha agus ar na rialacha atá ann cheana a chur san áireamh.

                     (4)

                     Tá roinnt gníomhartha dlí agus rialacha de chuid an Aontais ann nach bhfuil ábhartha a thuilleadh agus, dá bhrí sin, ba cheart iad a scriosadh den Iarscríbhinn, agus san am céanna glacadh nó leasaíodh gníomhartha agus rialacha dlí ábhartha eile an Aontais agus ba cheart iad a chur leis an Iarscríbhinn.

                     (5)

                     Ba cheart, dá bhrí sin, an Iarscríbhinn a ghabhann leis an gComhaontú Airgeadaíochta a leasú dá réir sin,

               TAR ÉIS AN CINNEADH SEO A GHLACADH:

            Airteagal 1
            Cuirtear an téacs atá san Iarscríbhinn a ghabhann leis an gCinneadh seo in ionad na hIarscríbhinne a ghabhann leis an gComhaontú Airgeadaíochta idir an tAontas Eorpach agus Stát Chathair na Vatacáine.

            Airteagal 2
            Tiocfaidh an Cinneadh seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 15 Márta 2022.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO C 28, 4.2.2010, lch. 13.

            IARSCRÍBHINN

                  “IARSCRÍBHINN

                                 FORÁLACHA DLÍ ATÁ LE CUR CHUN FEIDHME

                                 AN SPRIOC-AM LE HAGHAIDH CUR CHUN FEIDHME

                                    Sciúradh airgid a chosc

                                 1

                                 Cinneadh Réime 2001/500/CGB ón gComhairle an 26 Meitheamh 2001 maidir le sciúradh airgid agus le hionstraimeachtaí agus fáltais ón gcoireacht a shainaithint, a rianú, a reo, a urghabháil agus a choigistiú (IO L 182, 5.7.2001, lch. 1)

                                 2

                                 Treoir 2014/42/AE ó Pharlaimint na hEorpa agus ón gComhairle an 3 Aibreán 2014 maidir le hionstraimeachtaí na coireachta agus fáltais ón gcoireacht a reo agus a choigistiú san Aontas Eorpach (IO L 127, 29.4.2014, lch. 39)

                              31 Nollaig 2016 (2)

                                 3

                                 Rialachán (AE) 2015/847 ó Pharlaimint na hEorpa agus ón gComhairle an 20 Bealtaine 2015 maidir le faisnéis a ghabhann le haistrithe cistí agus lena n-aisghairtear Rialachán (CE) Uimh. 1781/2006 (IO L 141, 5.6.2015, lch. 1)

                              31 Nollaig 2017 (3)

                                 4

                                 Treoir (AE) 2015/849 ó Pharlaimint na hEorpa agus ón gComhairle an 20 Bealtaine 2015 maidir le cosc a chur le húsáid an chórais airgeadais chun críocha sciúrtha airgid agus maoinithe sceimhlitheoirí, lena leasaítear Rialachán (AE) Uimh. 648/2012 ó Pharlaimint na hEorpa agus ón gComhairle agus lena n-aisghairtear Treoir 2005/60/CE ó Pharlaimint na hEorpa agus ón gComhairle agus Treoir 2006/70/CE ón gCoimisiún (IO L 141, 5.6.2015, lch. 73)

                              31 Nollaig 2017 (3)

                              Arna leasú le:

                                 5

                              Treoir (AE) 2018/843 ó Pharlaimint na hEorpa agus ón gComhairle an 30 Bealtaine 2018 lena leasaítear Treoir (AE) 2015/849 maidir le cosc a chur le húsáid an chórais airgeadais chun críocha sciúrtha airgid agus maoinithe sceimhlitheoirí, agus lena leasaítear Treoir 2009/138/CE agus Treoir 2013/36/AE (IO L 156, 19.6.2018, lch. 43)

                              31 Márta 2020 (6)

                              Arna fhorlíonadh le:

                                 6

                              Rialachán Tarmligthe (AE) 2016/1675 ón gCoimisiún an 14 Iúil 2016 lena bhforlíontar Treoir (AE) 2015/849 ó Pharlaimint na hEorpa agus ón gComhairle trí thríú tíortha ardriosca ag a bhfuil easnaimh straitéiseacha a shainaithint (IO L 254, 20.9.2016, lch. 1)

                              31 Nollaig 2017 (5)

                              Arna leasú le:

                                 7

                              Rialachán Tarmligthe (AE) 2018/105 ón gCoimisiún an 27 Deireadh Fómhair 2017 lena leasaítear Rialachán Tarmligthe (AE) 2016/1675, maidir leis an Aetóip a chur leis an liosta de thríú tíortha ardriosca sa tábla i bpointe I den Iarscríbhinn (IO L 19, 24.1.2018, lch. 1)

                              31 Márta 2019 (6)

                                 8

                              Rialachán Tarmligthe (AE) 2018/212 ón gCoimisiún an 13 Nollaig 2017 lena leasaítear Rialachán Tarmligthe (AE) 2016/1675 lena bhforlíontar Treoir (AE) 2015/849 ó Pharlaimint na hEorpa agus ón gComhairle, maidir le Srí Lanca, Oileán na Tríonóide agus Tobága, agus an Túinéis a chur leis an tábla i bpointe I den Iarscríbhinn (IO L 41, 14.2.2018, lch. 4)

                              31 Márta 2019 (6)

                                 9

                              Rialachán Tarmligthe (AE) 2018/1467 ón gCoimisiún an 27 Iúil 2018 lena leasaítear Rialachán Tarmligthe (AE) 2016/1675 lena bhforlíontar Treoir (AE) 2015/849 ó Pharlaimint na hEorpa agus ón gComhairle, maidir leis an bPacastáin a chur leis an tábla i bpointe I den Iarscríbhinn (IO L 246, 2.10.2018, lch. 1)

                              31 Nollaig 2019 (7)

                                 10

                              Rialachán Tarmligthe (AE) 2020/855 ón gCoimisiún an 7 Bealtaine 2020 lena leasaítear Rialachán Tarmligthe (AE) 2016/1675 lena gcomhlánaítear Treoir (AE) 2015/849 ó Pharlaimint na hEorpa agus ón gComhairle, a mhéid a bhaineann leis na Bahámaí, Barbadós, an Bhotsuáin, an Chambóid, Gána, Iamáice, Oileán Mhuirís, an Mhongóil, Maenmar/Burma, Nicearagua, Panama agus an tSiombáib a chur leis an tábla i bpointe I den Iarscríbhinn agus an Bhoisnia agus an Heirseagaivéin, an Aetóip, an Ghuáin, Daon-Phoblacht Dhaonlathach Laos, Srí Lanca agus an Túinéis a scriosadh ón tábla sin (IO L 195, 19.6.2020, lch. 1)

                              31 Nollaig 2022 (9)

                                 11

                              Rialachán Tarmligthe (AE) 2021/37 ón gCoimisiún an 7 Nollaig 2020 lena leasaítear Rialachán Tarmligthe (AE) 2016/1675 lena bhforlíontar Treoir (AE) 2015/849 ó Pharlaimint na hEorpa agus ón gComhairle, a mhéid a bhaineann leis an Mongóil a scriosadh ón tábla i bpointe I den Iarscríbhinn (IO L 14, 18.1.2021, lch. 1)

                              31 Nollaig 2023 (9)

                                 12

                              Rialachán Tarmligthe (AE) 2019/758 ón gCoimisiún an 31 Eanáir 2019 lena bhforlíontar Treoir (AE) 2015/849 ó Pharlaimint na hEorpa agus ón gComhairle maidir le caighdeáin theicniúla rialála le haghaidh na híosghníomhaíochta agus leis an gcineál beart breise nach mór d’institiúidí creidmheasa agus airgeadais a dhéanamh chun an riosca sciúrtha airgid agus maoinithe sceimhlitheoireachta i dtríú tíortha áirithe a mhaolú (IO L 125, 14.5.2019, lch. 4)

                              31 Nollaig 2020 (7)

                                 13

                                 Rialachán (AE) 2018/1672 ó Pharlaimint na hEorpa agus ón gComhairle an 23 Deireadh Fómhair 2018 maidir le rialuithe i dtaca le hairgead ag teacht isteach san Aontas nó ag imeacht as an Aontas agus lena n-aisghairtear Rialachán (CE) Uimh. 1889/2005 (IO L 284, 12.11.2018, lch. 6)

                              31 Nollaig 2021 (7)

                                 14

                                 Treoir (AE) 2018/1673 ó Pharlaimint na hEorpa agus ón gComhairle an 23 Deireadh Fómhair 2018 maidir le sciúradh airgid a chomhrac leis an dlí coiriúil (IO L 284, 12.11.2018, lch. 22)

                              31 Nollaig 2021 (7)

                                    Calaois agus góchumadh a chosc

                                 15

                                 Rialachán (CE) Uimh. 1338/2001 ón gComhairle an 28 Meitheamh 2001 lena leagtar síos na bearta is gá chun an euro a chosaint ar ghóchumadh (IO L 181, 4.7.2001, lch. 6)

                              31 Nollaig 2010

                              Arna leasú le:

                                 16

                              Rialachán (CE) Uimh. 44/2009 ón gComhairle an 18 Nollaig 2008 lena leasaítear Rialachán (CE) Uimh. 1338/2001 lena leagtar síos na bearta is gá chun an euro a chosaint ar ghóchumadh (IO L 17, 22.1.2009, lch. 1)

                                 17

                                 Rialachán (CE) Uimh. 2182/2004 ón gComhairle an 6 Nollaig 2004 maidir le boinn agus comharthaí atá cosúil le boinn euro (IO L 373, 21.12.2004, lch. 1)

                              31 Nollaig 2010

                              Arna leasú le:

                                 18

                              Rialachán (CE) Uimh. 46/2009 ón gComhairle an 18 Nollaig 2008 lena leasaítear Rialachán (CE) Uimh. 2182/2004 maidir le boinn agus comharthaí atá cosúil le boinn euro (IO L 17, 22.1.2009, lch. 5)

                                 19

                                 Treoir 2014/62/AE ó Pharlaimint na hEorpa agus ón gComhairle an 15 Bealtaine 2014 maidir le cosaint an euro agus airgeadraí eile ar ghóchumadh leis an dlí coiriúil, agus a chuirtear in ionad Chinneadh Réime 2000/383/CGB ón gComhairle (IO L 151, 21.5.2014, lch. 1)

                              31 Nollaig 2016 (2)

                                 20

                                 Treoir (AE) 2019/713 ó Pharlaimint na hEorpa agus ón gComhairle an 17 Aibreán 2019 maidir le calaois agus góchumadh modhanna íocaíochta neamhairgid a chomhrac agus a chuirtear in ionad Chinneadh Réime 2001/413/CGB ón gComhairle (IO L 123, 10.5.2019, lch. 18)

                              31 Nollaig 2021 (7)

                                    Rialacha maidir le nótaí bainc agus boinn euro

                                 21

                                 Conclúidí ón gComhairle an 10 Bealtaine 1999 maidir leis an gcóras bainistithe cáilíochta le haghaidh boinn euro

                              31 Nollaig 2010

                                 22

                                 Treoirlíne BCE/2003/5 ón mBanc Ceannais Eorpach an 20 Márta 2003 maidir le bearta a fhorfheidhmiú chun cur in aghaidh macasamhla neamhchomhlíontacha nótaí bainc euro agus maidir le nótaí bainc euro a mhalartú agus a tharraingt siar (IO L 78, 25.3.2003, lch. 20).

                              31 Nollaig 2010

                              Arna leasú le:

                                 23

                              Treoirlíne BCE/2013/11 ón mBanc Ceannais Eorpach an 19 Aibreán 2013 lena leasaítear Treoirlíne BCE/2003/5 maidir le bearta a fhorfheidhmiú chun cur in aghaidh macasamhla neamhchomhlíontacha nótaí bainc euro agus maidir le nótaí bainc euro a mhalartú agus a tharraingt siar (IO L 118, 30.4.2013, lch. 43)

                              31 Nollaig 2014 (1)

                                 24

                              Treoirlíne (AE) 2020/2091 ón mBanc Ceannais Eorpach an 4 Nollaig 2020 lena leasaítear Treoirlíne BCE/2003/5 maidir le bearta a fhorfheidhmiú chun cur in aghaidh macasamhla neamhchomhlíontacha nótaí bainc euro agus maidir le nótaí bainc euro a mhalartú agus a tharraingt siar (BCE/2020/61) (IO L 423, 15.12.2020, lch. 65)

                              30 Meán Fómhair 2022 (9)

                                 25

                                 Cinneadh BCE/2010/14 ón mBanc Ceannais Eorpach an 16 Meán Fómhair 2010 maidir le barántúlacht agus oiriúnacht nótaí bainc euro a sheiceáil agus a chur ar ais i gcúrsaíocht (IO L 267, 9.10.2010, lch. 1)

                              31 Nollaig 2012

                              Arna leasú le:

                                 26

                              Cinneadh BCE/2012/19 ón mBanc Ceannais Eorpach an 7 Meán Fómhair 2012 (IO L 253, 20.9.2012, lch. 19)

                              31 Nollaig 2013 (1)

                                 27

                              Cinneadh (AE) 2019/2195 ón mBanc Ceannais Eorpach an 5 Nollaig 2019 lena leasaítear Cinneadh BCE/2010/14 maidir le barántúlacht agus oiriúnacht nótaí bainc euro a sheiceáil agus a chur ar ais i gcúrsaíocht (BCE/2019/39) (IO L 330, 20.12.2019, lch. 91)

                              31 Nollaig 2021 (8)

                                 28

                                 Rialachán (AE) Uimh. 1210/2010 ó Pharlaimint na hEorpa agus ón gComhairle an 15 Nollaig 2010 maidir le boinn euro a fhíordheimhniú agus le boinn euro atá mí-oiriúnach le haghaidh cúrsaíochta a láimhseáil (IO L 339, 22.12.2010, lch. 1)

                              31 Nollaig 2012

                                 29

                                 Rialachán (AE) Uimh. 651/2012 ó Pharlaimint na hEorpa agus ón gComhairle an 4 Iúil 2012 maidir le boinn euro a eisiúint (IO L 201, 27.7.2012, lch. 135)

                              31 Nollaig 2013 (1)

                                 30

                                 Cinneadh BCE/2013/10 ón mBanc Ceannais Eorpach an 19 Aibreán 2013 maidir le hainmníochtaí, sonraíochtaí, macasamhlú, malartú agus tarraingt siar nótaí bainc euro (IO L 118, 30.4.2013, lch. 37)

                              31 Nollaig 2014 (1)

                              Arna leasú le:

                                 31

                              Cinneadh (AE) 2019/669 ón mBanc Ceannais Eorpach an 4 Aibreán 2019 lena leasaítear Cinneadh BCE/2013/10 maidir le hainmníochtaí, sonraíochtaí, macasamhlú, malartú agus tarraingt siar nótaí bainc euro (IO L 113, 29.4.2019, lch. 6)

                              31 Nollaig 2020 (7)

                                 32

                              Cinneadh (AE) 2020/2090 ón mBanc Ceannais Eorpach an 4 Nollaig 2020 lena leasaítear Cinneadh BCE/2013/10 maidir le hainmníochtaí, sonraíochtaí, macasamhlú, malartú agus tarraingt siar nótaí bainc euro (BCE/2020/60) (IO L 423, 15.12.2020, lch. 62)

                              30 Meán Fómhair 2022 (9)

                                 33

                                 Rialachán (AE) Uimh. 729/2014 ón gComhairle an 24 Meitheamh 2014 maidir le hainmníochtaí agus sonraíochtaí teicniúla bhoinn euro atá ceaptha lena gcur i gcúrsaíocht (Athmhúnlú) (IO L 194, 2.7.2014, lch. 1)

                              31 Nollaig 2013 (2)

                     An Roinn den Iarscríbhinn a ghabhann leis an gComhaontú Airgeadaíochta i gcomhréir leis an socrú ad hoc de chuid an Chomhchoiste maidir le hiarraidh ón Suí Naofa agus ó Stát Chathair na Vatacáine maidir le rialacha ábhartha a chur san áireamh is infheidhme maidir le heintitis a dhéanann gníomhaíochtaí airgeadais ar bhonn gairmiúil

                                 CODANNA ÁBHARTHA DE NA HIONSTRAIMÍ DLÍ SEO A LEANAS

                                 AN SPRIOC-AM LE HAGHAIDH CUR CHUN FEIDHME

                                 34

                                 Treoir 86/635/CEE ón gComhairle an 8 Nollaig 1986 maidir le cuntais bhliantúla agus cuntais chomhdhlúite banc agus institiúidí airgeadais eile (IO L 372, 31.12.1986, lch. 1)

                              31 Nollaig 2016 (11)

                              Arna leasú le:

                                 35

                              Treoir 2001/65/CE ó Pharlaimint na hEorpa agus ón gComhairle an 27 Meán Fómhair 2001 (IO L 283, 27.10.2001, lch. 28)

                                 36

                              Treoir 2003/51/CE ó Pharlaimint na hEorpa agus ón gComhairle an 18 Meitheamh 2003 (IO L 178, 17.7.2003, lch. 16)

                                 37

                              Treoir 2006/46/CE ó Pharlaimint na hEorpa agus ón gComhairle an 14 Meitheamh 2006 (IO L 224, 16.8.2006, lch. 1)

                                 38

                                 Treoir 2013/36/AE ó Pharlaimint na hEorpa agus ón gComhairle an 26 Meitheamh 2013 maidir le rochtain ar ghníomhaíocht institiúidí creidmheasa agus maoirseacht stuamachta ar institiúidí creidmheasa agus ar ghnólachtaí infheistíochta, lena leasaítear Treoir 2002/87/CE agus lena n-aisghairtear Treoir 2006/48/CE agus Treoir 2006/49/CE (IO L 176, 27.6.2013, lch. 338)

                              31 Nollaig 2017 (11)

                              Arna leasú le:

                                 39

                              Treoir (AE) 2021/338 ó Pharlaimint na hEorpa agus ón gComhairle an 16 Feabhra 2021 lena leasaítear Treoir 2014/65/AE a mhéid a bhaineann le ceanglais faisnéise, rialachas táirgí agus teorainneacha suímh, agus Treoracha 2013/36/AE agus (AE) 2019/878 a mhéid a bhaineann lena gcur i bhfeidhm maidir le gnólachtaí infheistíochta, chun cabhrú leis an téarnamh ó ghéarchéim COVID-19 (IO L 68, 26.2.2021, lch. 14)

                              31 Nollaig 2023 (18)

                                 40

                                 Rialachán (AE) Uimh. 575/2013 ó Pharlaimint na hEorpa agus ón gComhairle an 26 Meitheamh 2013 maidir le ceanglais stuamachta i gcomhair institiúidí creidmheasa agus gnólachtaí infheistíochta agus lena leasaítear Rialachán (AE) Uimh. 648/2012, (IO L 176, 27.6.2013, lch. 1) agus bearta gaolmhara ar leibhéal 2 de réir mar is iomchuí

                              31 Nollaig 2017 (11)

                              Arna leasú le:

                                 41

                              Rialachán (AE) 2017/2395 ó Pharlaimint na hEorpa agus ón gComhairle an 12 Nollaig 2017 lena leasaítear Rialachán (AE) Uimh. 575/2013 maidir leis na socruithe idirthréimhseacha leis an tionchar a bheidh ag tabhairt isteach IFRS 9 ar chistí dílse a mhaolú agus le haghaidh láimhseáil risíochtaí móra i gcás risíochtaí áirithe san earnáil phoiblí atá ainmnithe in airgeadra intíre aon Bhallstáit (IO L 345, 27.12.2017, lch. 27)

                              30 Meitheamh 2019 (15)

                                 42

                              Rialachán (AE) 2017/2401 ó Pharlaimint na hEorpa agus ón gComhairle an 12 Nollaig 2017 lena leasaítear Rialachán (AE) Uimh. 575/2013 maidir le ceanglais stuamachta i gcomhair institiúidí creidmheasa agus gnólachtaí infheistíochta (IO L 347, 28.12.2017, lch. 1)

                              31 Márta 2020 (15)

                                 43

                              Rialachán (AE) 2019/630 ó Pharlaimint na hEorpa agus ón gComhairle an 17 Aibreán 2019 lena leasaítear Rialachán (AE) Uimh. 575/2013 a mhéid a bhaineann le cumhdach caillteanais íosta le haghaidh risíochtaí neamhthuillmheacha (IO L 111, 25.4.2019, lch. 4)

                              31 Nollaig 2020 (16)

                                 44

                              Rialachán (AE) 2019/876 ó Pharlaimint na hEorpa agus ón gComhairle an 20 Bealtaine 2019 lena leasaítear Rialachán (AE) Uimh. 575/2013 a mhéid a bhaineann leis an gcóimheas luamhánaithe, leis an gcóimheas glanchistiúcháin chobhsaí, leis na ceanglais maidir le cistí dílse agus dliteanais incháilithe, leis an bpriacal creidmheasa contrapháirtí, leis an bpriacal margaidh, leis na risíochtaí ar chontrapháirtithe lárnacha, leis na risíochtaí ar ghnóthais chomhinfheistíochta, leis na risíochtaí móra, leis na ceanglais tuairiscithe agus nochta, agus Rialachán (AE) Uimh. 648/2012 (IO L 150, 7.6.2019, lch. 1)

                              31 Nollaig 2023 (17)

                                 45

                              Rialachán (AE) 2020/873 ó Pharlaimint na hEorpa agus ón gComhairle an 24 Meitheamh 2020 lena leasaítear Rialacháin (AE) Uimh. 575/2013 agus (AE) 2019/876 a mhéid a bhaineann le coigeartuithe áirithe mar fhreagairt ar phaindéim COVID-19 (IO L 204, 26.6.2020, lch. 4)

                              31 Nollaig 2022 (cé is moite de phointe (4) d’Airteagal 1 - 31 Nollaig 2023) (18)

                                 46

                              Rialachán (AE) 2021/558 ó Pharlaimint na hEorpa agus ón gComhairle an 31 Márta 2021 lena leasaítear Rialachán (AE) Uimh. 575/2013 a mhéid a bhaineann le coigeartuithe ar an gcreat urrúsaithe chun tacú leis an téarnamh eacnamaíoch mar fhreagairt ar ghéarchéim COVID-19 (IO L 116, 6.4.2021, lch. 25)

                              31 Nollaig 2023 (cé is moite de phointí (2) agus (4) d’Airteagal 1 - 31 Nollaig 2024) (18)

                                 47

                                 Rialachán (AE) Uimh. 596/2014 ó Pharlaimint na hEorpa agus ón gComhairle an 16 Aibreán 2014 maidir le drochúsáid mhargaidh (an Rialachán maidir le drochúsáid mhargaidh) agus lena n-aisghairtear Treoir 2003/6/CE ó Pharlaimint na hEorpa agus ón gComhairle agus Treoracha 2003/124/CE, 2003/125/CE agus 2004/72/CE ón gCoimisiún (IO L 173, 12.6.2014, lch. 1) agus bearta gaolmhara ar leibhéal 2 de réir mar is iomchuí

                              30 Meán Fómhair 2018 (13)

                              Arna leasú le:

                                 48

                              Rialachán (AE) 2016/1033 ó Pharlaimint na hEorpa agus ón gComhairle an 23 Meitheamh 2016 lena leasaítear Rialachán (AE) Uimh. 600/2014 maidir le margaí in ionstraimí airgeadais, Rialachán (AE) Uimh. 596/2014 maidir le drochúsáid mhargaidh agus Rialachán (AE) Uimh. 909/2014 maidir le socraíocht urrús san Aontas Eorpach a fheabhsú agus maidir le taisclanna lárnacha urrús (IO L 175, 30.6.2016, lch. 1)

                              30 Meán Fómhair 2018 (14)

                                 49

                                 Treoir 2014/57/AE ó Pharlaimint na hEorpa agus ón gComhairle an 16 Aibreán 2014 maidir le smachtbhannaí coiriúla ar dhrochúsáid mhargaidh (an Treoir maidir le drochúsáid mhargaidh) (IO L 173, 12.6.2014, lch. 179)

                              30 Meán Fómhair 2018 (13)

                                    Reachtaíocht maidir le faisnéis staidrimh a bhailiú

                                  (*1)

                                 50

                                 Treoirlíne BCE/2013/24 ón mBanc Ceannais Eorpach an 25 Iúil 2013 maidir le ceanglais tuairiscithe staidrimh an Bhainc Cheannais Eorpaigh i réimse na gcuntas airgeadais ráithiúil (IO L 2, 7.1.2014, lch. 34)

                              31 Nollaig 2016 (11)

                              Arna leasú le:

                                 51

                              Treoirlíne (AE) 2016/66 ón mBanc Ceannais Eorpach an 26 Samhain 2015 lena leasaítear Treoirlíne BCE/2013/24 maidir le ceanglais tuairiscithe staidrimh BCE i réimse na gcuntas airgeadais ráithiúil (BCE/2015/40) (IO L 14, 21.1.2016, lch. 36)

                              31 Márta 2017 (13)

                                 52

                              Treoirlíne (AE) 2020/1553 ón mBanc Ceannais Eorpach an 14 Deireadh Fómhair 2020 lena leasaítear Treoirlíne BCE/2013/24 maidir le ceanglais tuairiscithe staidrimh an Bhainc Cheannais Eorpaigh i réimse na gcuntas airgeadais ráithiúil (BCE/2020/51) (IO L 354, 26.10.2020, lch. 24)

                              31 Nollaig 2022 (18)

                                 53

                              Treoirlíne (AE) 2021/827 ón mBanc Ceannais Eorpach an 29 Aibreán 2021 lena leasaítear Treoirlíne BCE/2013/24 maidir le ceanglais tuairiscithe staidrimh an Bhainc Cheannais Eorpaigh i réimse na gcuntas airgeadais ráithiúil (BCE/2021/20) (IO L 184, 25.5.2021, lch. 4)

                              31 Nollaig 2022 (18)

                                 54

                                 Rialachán (AE) 2021/379 ón mBanc Ceannais Eorpach an 22 Eanáir 2021 maidir le míreanna den chlár comhardaithe de chuid institiúidí creidmheasa agus de chuid earnáil na n-institiúidí airgeadais airgeadaíochta (athmhúnlú) (BCE/2021/2) (IO L 73, 3.3.2021, lch. 16) (9)

                              31 Nollaig 2022 (18)

                                 55

                                 Rialachán (AE) Uimh. 1072/2013 ón mBanc Ceannais Eorpach an 24 Meán Fómhair 2013 maidir le staidreamh ar rátaí úis arna gcur i bhfeidhm ag institiúidí airgeadais airgeadaíochta (BCE/2013/34) (IO L 297, 7.11.2013, lch. 51)

                              31 Nollaig 2016 (11)

                              Arna leasú le:

                                 56

                              Rialachán (AE) Uimh. 756/2014 ón mBanc Ceannais Eorpach an 8 Iúil 2014 lena leasaítear Rialachán (AE) Uimh. 1072/2013 (BCE/2013/34) maidir le staidreamh ar rátaí úis arna gcur i bhfeidhm ag institiúidí airgeadais airgeadaíochta (BCE/2014/30) (IO L 205, 12.7.2014, lch. 14)

                                 57

                              Treoirlíne (AE) 2021/830 ón mBanc Ceannais Eorpach an 26 Márta 2021 maidir le staidreamh mír den chlár comhardaithe agus staidreamh rátaí úis institiúidí airgeadais airgeadaíochta (BCE/2021/11)

                              31 Nollaig 2022 (18)

            ”
               (1)  Comhchoiste 2013 a chomhaontaigh na sprioc-amanna sin.

               (2)  Comhchoiste 2014 a chomhaontaigh na sprioc-amanna sin.

               (3)  Comhchoiste 2015 a chomhaontaigh na sprioc-amanna sin.

               (4)  Comhchoiste 2016 a chomhaontaigh na sprioc-amanna sin.

               (5)  Comhchoiste 2017 a chomhaontaigh na sprioc-amanna sin.

               (6)  Comhchoiste 2018 a chomhaontaigh na sprioc-amanna sin.

               (7)  Comhchoiste 2019 a chomhaontaigh na sprioc-amanna sin.

               (8)  Comhchoiste 2020 a chomhaontaigh na sprioc-amanna sin.

               (9)  Comhchoiste 2021 a chomhaontaigh na sprioc-amanna sin.

               (10)  Comhchoiste 2013 a chomhaontaigh na sprioc-amanna sin.

               (11)  Comhchoiste 2014 a chomhaontaigh na sprioc-amanna sin.

               (12)  Comhchoiste 2015 a chomhaontaigh na sprioc-amanna sin.

               (13)  Comhchoiste 2016 a chomhaontaigh na sprioc-amanna sin.

               (14)  Comhchoiste 2017 a chomhaontaigh na sprioc-amanna sin.

               (15)  Comhchoiste 2018 a chomhaontaigh na sprioc-amanna sin.

               (16)  Comhchoiste 2019 a chomhaontaigh na sprioc-amanna sin.

               (17)  Comhchoiste 2020 a chomhaontaigh na sprioc-amanna sin.

               (18)  Comhchoiste 2021 a chomhaontaigh na sprioc-amanna sin.

               (*1)  Mar a comhaontaíodh faoin teimpléad maidir le tuairisciú simplithe staidrimh


title: Cinneadh (AE) 2022/947 ón gCoimisiún an 1 Márta 2022 lena bhformhuinítear an scéim réitigh le haghaidh Sberbank banka d.d. (a bhfuil fógra tugtha ina leith faoi dhoiciméad C(2022) 1402) (Is ag an téacs sa Bhéarla a bheidh an t-údarás agus aige sin amháin)

text:
                  20.6.2022

                  GA

                  Iris Oifigiúil an Aontais Eorpaigh

                  L 164/63

         CINNEADH (AE) 2022/947 ÓN gCOIMISIÚN
         an 1 Márta 2022
         lena bhformhuinítear an scéim réitigh le haghaidh Sberbank banka d.d.

               (a bhfuil fógra tugtha ina leith faoi dhoiciméad C(2022) 1402)

         (Is ag an téacs sa Bhéarla a bheidh an t-údarás agus aige sin amháin)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 806/2014 ó Pharlaimint na hEorpa agus ón gComhairle an 15 Iúil 2014 lena mbunaítear rialacha aonfhoirmeacha agus nós imeachta aonfhoirmeach maidir le réiteach institiúidí creidmheasa agus gnólachtaí infheistíochta áirithe faoi chuimsiú Sásra Réitigh Aonair agus Ciste Réitigh Aonair agus lena leasaítear Rialachán (AE) Uimh. 1093/2010 (1), agus go háirithe Airteagal 18(7), an dara fomhír, de,
         De bharr an mhéid seo a leanas:

                     (1)

                     An 1 Márta 2022 ag 17.26, tharchuir an Bord Réitigh Aonair (BRA) scéim réitigh le haghaidh Sberbank banka d.d., atá bunaithe sa tSlóivéin, chuig an gCoimisiún i gcomhréir le hAirteagal 18(7) de Rialachán (AE) Uimh. 806/2014.

                     (2)

                     Sa scéim réitigh, luann BRA go gcomhlíontar na coinníollacha uile maidir le réiteach a leagtar amach in Airteagal 18(1), an chéad fhomhír, de Rialachán (AE) Uimh. 806/2014 i ndáil le Sberbank banka d.d., agus déanann sé measúnú ar an bhfáth a bhfuil gá le gníomhaíocht réitigh ar mhaithe le leas an phobail.

                     (3)

                     Leis an scéim réitigh, i gcomhréir le hAirteagal 18(6) de Rialachán (AE) Uimh. 806/2014, cuirtear Sberbank banka d.d. faoi réiteach agus cinntear cur i bhfeidhm na huirlise díolacháin gnó maidir leis an institiúid faoi réiteach. Tugann an scéim réitigh cúiseanna freisin leis an bhfáth a bhfuil na gnéithe sin go léir leormhaith.

                     (4)

                     Aontaíonn an Coimisiún leis an scéim réitigh. Go háirithe, aontaíonn sé leis na cúiseanna a thugann BRA maidir leis an bhfáth a bhfuil gá le réiteach ar mhaithe le leas an phobail i gcomhréir le hAirteagal 18(5) de Rialachán (AE) Uimh. 806/2014.

                     (5)

                     Ba cheart, dá bhrí sin, an scéim réitigh a thíolaic BRA a fhormhuiniú,

               TAR ÉIS AN CINNEADH SEO A GHLACADH:

            Airteagal 1
            Formhuinítear an scéim réitigh le haghaidh Sberbank banka d.d.

            Airteagal 2
            Dírítear an Cinneadh seo chuig an mBord Réitigh Aonair.

            Arna dhéanamh sa Bhruiséil, 1 Márta 2022.

                  Thar ceann an Choimisiúin

               Mairead MCGUINNESS

                  Comhalta den Choimisiún

            (1)  Arna fhoilsiú san Iris Oifigiúil — 30 Iúil 2014 — L225: lgh. 1 go 90: https://eur-lex.europa.eu/legal-content/GA/TXT/PDF/?uri=CELEX:32014R0806&from=GA


title: Cinneadh (AE) 2022/948 ón gCoimisiún an 1 Márta 2022 lena bhformhuinítear an scéim réitigh le haghaidh Sberbank d.d. (a bhfuil fógra tugtha ina leith faoi dhoiciméad C(2022) 1403) (Is ag an téacs sa Bhéarla a bheidh an t-údarás agus aige sin amháin)

text:
                  20.6.2022

                  GA

                  Iris Oifigiúil an Aontais Eorpaigh

                  L 164/65

         CINNEADH (AE) 2022/948 ÓN gCOIMISIÚN
         an 1 Márta 2022
         lena bhformhuinítear an scéim réitigh le haghaidh Sberbank d.d.

               (a bhfuil fógra tugtha ina leith faoi dhoiciméad C(2022) 1403)

         (Is ag an téacs sa Bhéarla a bheidh an t-údarás agus aige sin amháin)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 806/2014 ó Pharlaimint na hEorpa agus ón gComhairle an 15 Iúil 2014 lena mbunaítear rialacha aonfhoirmeacha agus nós imeachta aonfhoirmeach maidir le réiteach institiúidí creidmheasa agus gnólachtaí infheistíochta áirithe faoi chuimsiú Sásra Réitigh Aonair agus Ciste Réitigh Aonair agus lena leasaítear Rialachán (AE) Uimh. 1093/2010 (1), agus go háirithe Airteagal 18(7), an dara fomhír, de,
         De bharr an mhéid seo a leanas:

                     (1)

                     An 1 Márta 2022 ag 17.26. tharchuir an Bord Réitigh Aonair (BRA) scéim réitigh le haghaidh Sberbank d.d., atá bunaithe sa Chróit, chuig an gCoimisiún i gcomhréir le hAirteagal 18(7) de Rialachán (AE) Uimh. 806/2014.

                     (2)

                     Sa scéim réitigh, luann BRA go gcomhlíontar na coinníollacha uile maidir le réiteach a leagtar amach in Airteagal 18(1), an chéad fhomhír, de Rialachán (AE) Uimh. 806/2014 i ndáil le Sberbank d.d., agus déanann sé measúnú ar an bhfáth a bhfuil gá le gníomhaíocht réitigh ar mhaithe le leas an phobail.

                     (3)

                     Leis an scéim réitigh, i gcomhréir le hAirteagal 18(6) de Rialachán (AE) Uimh. 806/2014, cuirtear Sberbank d.d. faoi réiteach agus cinntear cur i bhfeidhm na huirlise díolacháin gnó maidir leis an institiúid faoi réiteach. Tugann an scéim réitigh cúiseanna freisin leis an bhfáth a bhfuil na gnéithe sin go léir leormhaith.

                     (4)

                     Aontaíonn an Coimisiún leis an scéim réitigh. Go háirithe, aontaíonn sé leis na cúiseanna a thugann BRA maidir leis an bhfáth a bhfuil gá le réiteach ar mhaithe le leas an phobail i gcomhréir le hAirteagal 18(5) de Rialachán (AE) Uimh. 806/2014.

                     (5)

                     Ba cheart, dá bhrí sin, an scéim réitigh a thíolaic BRA a fhormhuiniú,

               TAR ÉIS AN CINNEADH SEO A GHLACADH:

            Airteagal 1
            Formhuinítear an scéim réitigh le haghaidh Sberbank d.d.

            Airteagal 2
            Dírítear an Cinneadh seo chuig an mBord Réitigh Aonair.

            Arna dhéanamh sa Bhruiséil, 1 Márta 2022.

                  Thar ceann an Choimisiúin

               Mairead MCGUINNESS

                  Comhalta den Choimisiún

            (1)  Arna fhoilsiú san Iris Oifigiúil — 30 Iúil 2014 — L225: lgh. 1 go 90: https://eur-lex.europa.eu/legal-content/GA/TXT/PDF/?uri=CELEX:32014R0806&from=GA